Sekhmeta
Sekhmeta (Sekhmet, Shmt, Sakhma, gr. Sachamis) egiptiečių mitologijoje – Aukštutiniojo Egipto karo deivė, gydymo deivė, dieviškoji galia, Ptah numylėtinė. Sekhmeta – Hator hipostazė, kartais prilyginama įniršusiai „Dievo akiai“, Ra įsakymu naikina nusikaltusią žmoniją. Sustabdyti ją pavyksta tik nugirdžius ir apsvaiginus. Vaizduojama moterimi liūtės galva, apsirengusia raudonais rūbais, simbolizuojančiais karą.